b'\n_START_ARTICLE_\nKatarina Bedina\n_START_SECTION_\n\xc5\xbdivljenje in delo\n_START_PARAGRAPH_\nLeta 1964 je diplomirala na zgodovinskem oddelku Akademije za glasbo v Ljubljani. Magistrirala je leta 1980 na oddelku za muzikologijo filozofske fakultete v Ljubljani, ter 1985 tam tudi doktorirala. Njeno znanstveno delo je usmerjeno na preu\xc4\x8devanje slovenske glasbene zgodovine. O tem je napisala ve\xc4\x8d analiti\xc4\x8dnih \xc5\xa1tudij, ki osvetljujejo nekatera vpra\xc5\xa1anja na\xc5\xa1e sodobne glasbene ustvarjalnosti in objavila ve\xc4\x8d monografij in znanstvenoraziskovalnih \xc4\x8dlankov.  Bila je predavateljica in v letih 1996\xe2\x88\x922000 tudi predstojnica oddelka za muzikologijo filozofske fakultete.'